Noored Roolis 2022 Cupella Cup

Võistlusjuhend

**Sarja info**

Noored Roolis on projekt, kus õpetatakse poisse ja tüdrukuid vanuses 8-15a autoga

sõitma. Sarja eesmärk on tutvustada noortele ohutuid sõiduvõtteid, õiget turvavarustuse kasutamist ning anda noortele esmane võistluskogemus. Kogemused saadakse sõitu harjutades,

omavahel võisteldes ja treenerite nõuandeid kuulates. Võistlused toimuvad noortele sobivatel ning suletud radadel, tänavasõidu autodega ja juhendajate kaasabil. Antud sari viiakse läbi koostöös Eesti Autospordi Liiduga. Võistlemise eelduseks on, et osalejad pole eelneval hooajal (2021 aastal) omanud EAL-li või Eesti Kardiliidu võistleja litsentsi. Sarjas osalemiseks ning arvestuse saamiseks peab osaleja vanus esimesel osaletaval etapil vastama arvestusklassi vanusele. 2022. aasta võistlussari koosneb 6 etapist

**NB! Võistluskalender uuendatud 10.10.2022**

**2022 võistluskalender:**

1. etapp, 29.05.2022 Kulbilohu krossirada

2. etapp, 19.06.2022 Misso krossirada

3. etapp, 07.08.2022 ~~Saaremaa~~ Kuningamäe Kardirada

4. etapp, 04.09.2022 Kuningamäe Kardirada

5. etapp, ~~25.09.2022~~ ~~Laitse Rallypark~~  **02.10.2022 Kulbilohu krossirada**

6. etapp, ~~30.10.2022~~ **06.11.2022 Lange Motokeskus**

Etapi täpse toimumisaja ning koha annab korraldaja teada jooksvalt Facebooki lehel

facebook.com/nooredroolis, [www.uus.autosport.ee](http://www.uus.autosport.ee) ja [www.nooredroolis.ee](http://www.nooredroolis.ee)

Noored Roolis 2022 Cupella Cup

6.etapp – Lange Motokeskus, Tartu

**VÕISTLUSJUHEND**

Registreeritud EAL-is 10.10.2022. Registreerimise number on 122/RHS

*Võistlus Noored Roolis**2022 Cupella Cup viiakse läbi vastavuses Eesti Autospordi Liidu*

*(EAL) kiirusalade võistlusmäärustega ja käesoleva juhendiga.*

**1. Võistluste koht, aeg, ajakava, korraldajad ja ametnikud**

* 1. Võistlus toimub 06. novembril 2022.a Lange Motokeskuses, Tartus

1.2 Võistluste ajakava:

Teisipäeval 12.10.2022 kell 12:00 avaldatakse võistlusjuhend ja algab osavõtjate registreerimine:

<https://forms.gle/sK2cBrsuyBGskERm6>

Reedel 04. novembril 2022 kell 23:59 lõppeb osavõtjate eelregistreerimine.

Eelregistreerimata saab võistlustel osaleda vaid eelneval kokkuleppel korraldajaga eeldusel, et võistluste ajakava seda võimaldab. Lisandub täiendav tasu 20 eurot.

**Pühapäeval 06. novembril 2022**

**Võistluste ajakava:**

**8 – 12 a poisid ja tüdrukud**

9:00 - 10:00 registreerimine, numbrite väljastamine, jalgsi rajaga tutvumine

10:00-10:15 võistlejate koosolek

10:15-13.00 I, II ja III voor

13.15 autasustamine (kõik osalejad saavad diplomi ja väikese auhinna)

**13 – 15 a poisid ja tüdrukud**

13:00 - 14:00 registreerimine, numbrite väljastamine, jalgs irajaga tutvumine peale eelmise grupi võistlussõitude lõppu

14:00 – 14:15 võistlejate koosolek

14:15–17.00 võistlussõitude algus I, II ja III voor

17:30 autasustamine (kõik osalejad saavad diplomi ja väikese auhinna)

1.3 Korraldaja:

Eesti Noored Roolis MTÜ

Korraldajad: Sven Oras +372 5553 2721, Kristo Aroella +372 5697 2037

1.4 Võistluste ametnikud:  
Võistluste juht: Erko Sibul +372 5347 6515

Ohutusjuht: Tauno Klaar

Sekretär: Egle-Riin Klaar

Peaajamõõtja: Ardo Jõevere

**2. Rada**

2.1 Võistlusrada on ettevalmistaud nii, et erinevate oskuste ja vanusega osalejad saaksid selle ohutult läbida. Sõidetakse sprindi formaadis (start ja finiš eraldi). **Võistlusrada on maha märgitud värviliste koonustega.**

**Iga koonuse puute eest lisatakse võistleja ajale 5 (viis) trahvisekundit!  
Iga stoppmärgist ülesõidu eest saab 5 (viis) trahvisekundit!**

**Ilma peatumata stardi joonel startimise (lendstardi) eest ajaline karistus 5 (viis) trahvisekundit !**

**Trahvi fikseerivad rajakohtunikud!**

**3. Võistlusautod, arvestusklassid ja võistluste käik**

3.1 Võistlusautod

“Noored Roolis” sarja sõidetakse korraldaja poolt antud tänavasõidu Renault Twingodega.

Kõik autod on võrdselt ettevalmistatud. Kõikidel autodel kasutatakse lamell rehve. Korraldaja poolt on ka võistluskiiver.

3.2 Arvestusklassid

Arvestusklasse on 4, mis jaotuvad vanuse ja soo järgi:

3.2.1 8-12 aastased poisid

3.2.2 8-12 aastased tüdrukud

3.2.3 13-15 aastased poisid

3.2.4 13-15 aastased tüdrukud

NB! Üks sõitja võib osaleda ainult ühes arvestusklassis. Sarjas osalemiseks ning arvestuse saamiseks peab osaleja vanus esimesel osaletaval etapil vastama arvestusklassi vanusele

3.3 Võistluste käik

3.3.1 Igas voorus läbitakse võistlusrada üks kord.

3.3.2 Ajavõtt digitaalselt transponderiga.

3.3.3 Korraga võib rajal olla mitu võistlejat.

3.3.4 Korraldaja võib ohutuse eesmärgil võtta vastu otsuse jätta võistlejate vahele ka suurem

ajavahe.

3.3.5 Esmane rajaga tutvumine toimub jalgsi.

**4. Osavõtjad, stardimaksud**

4.1 Osavõtjad

Osalemiseks on nõutav vanema või ametliku hooldaja allkirjastatud luba. Antud blanketi

leiab <http://autosport.ee/rk/> või <https://nooredroolis.ee/dokumendid/>

Sõitjatel on kiivri kandmine kohustuslik. Riietus: pikkade varrukatega.

Korraldaja tagab igale võistlejale kõrvalistmel juhendaja.

4.2 Stardimaksud

Stardimaks sisaldab kiivri- ja autorenti.

Stardimaks eelregistreerunud võistlejatele : 50 EUR´i

**Stardimaks eelregistreerimata võistlejatele: 70 EUR´i**

Stardimaks tasutakse kohapeal sularahas.

Registreerimine toimub: <https://forms.gle/sK2cBrsuyBGskERm6>

4.3 Kokku registreeritakse võistlusele maksimaalselt **80** võistlejat.Võistluste juhi loal võib võistlejate hulka suurendada, kui see sobib ajagraafikuga.

**5. Vastutus**

5.1 Võistlustest osavõtt lapsevanema või ametliku hooldaja vastutusel. Võimalike õnnetusjuhtumite ja nende tagajärgede eest korraldaja ega EAL vastutust ei kanna. Kõik käesoleva juhendiga määratlemata küsimused lahendab võistluste juht või korraldaja kohapeal.

5.2 Osalejatel, lapsevanematel, kaasaelajatel ja kõigil teistel võistlustel viibijatel on kohustus vastuvaidlematult allude korraldajate käskudele ja kehetestatud reeglitele. Korraldajal õigus allumatusel vastav(ad) isik(ud) võistlustelt eemaldada. Võistleja või tema lapsevanema allumatusel võistlustulemus tühistatakse.

**6. Tulemused**

6.1 Sõidetakse kolm ajavõtuga võistlusvooru. Võistlusvooru tulemusena fikseeritakse võistleja raja läbimise aeg, millele on liidetud võimalikud trahvisekundid. Tulemuse saamiseks peab võistleja läbima vähemalt ühe sõiduvooru.  
6.2 Võistluse paremus järjestuse koostamisel arvestatakse iga võistleja parimat tulemust kolmest voorust. Juhul kui kahe või enama võistleja parim võistlus vooruaeg on võrdne, saab parema lõppkoha võistleja, kes saavutas tulemuse varasemas võistlusvoorus. Juhul kui võistlejad said parima tulemuse samas võistlusvoorus, määrab omavahelise paremuse võistlejate paremuselt teine tulemus.

6.3 Kogu sarja paremusjärjestuse määravad võistlejate poolt kogutud punkti summad sarja

etappidelt. (vt 6.5 Sari loetakse toimunuks kui toimus vähemalt 3 etappi. Etappide arve on maksimaalselt 6 etappi. Sarja arvestusse läheb 4 paremat etapi tulemust. Juhul, kui toimub 4 või vähem, lähevad sarja arvestusse kõikide toimunud etappide tulemused.

Punktisummade võrdsuse korral eelistatakse võistlejat, kellel on rohkem võite (teisi, kolmandaid

jne kohti), nende võrdsuse korral määrab parem tulemus viimaselt etapilt.

6.5 punktide jaotumine: **1.koht(20p), 2.koht (17p), 3.koht (15p), 4.koht(13p), 5.koht (12p), 6.koht (11p), 7. koht(10p), 8.koht (9p) 9. koht(8p), 10.koht (7p), 11.koht (6p), 12.koht (5p), 13.koht (4p), 14. koht(3p), 15.koht (2p), 16.koht (1p).**

**7. Autasustamine**

7.1 Korraldaja autasustab võistluse lõpus iga arvestusklassi kolme parimat ja kõik osalejad saavad auhinna ning diplomi.

7.2 Korraldaja, toetajad ja EAL võivad hooaja jooksul või lõpus panna välja eriauhindu.

7.3 Hooaja lõpus autasustakse iga klassi kolme parimat.